അമ്മയും മരിച്ചു അങ്കമാലി: പിഞ്ചുകുട്ടികളെ തീകൊളുത്തി കൊന്നശേഷം ആത്മഹത്യക്ക് ശ്രമിച്ച അമ്മയും മരിച്ചു. അങ്കമാലി തുറവൂരില് ഇളന്തുരുത്തി വീട്ടില് അഞ്ജുവാണ് മക്കളുമായി ആത്മഹത്യ ചെയ്തത്. മുറി അടച്ചിട്ട അഞ്ജു മണ്ണെണ്ണ സ്വന്തം ദേഹത്തേക്കും ഏഴും മൂന്നും വയസ്സുള്ള മക്കളുടെ ദേഹത്തേക്കും ഒഴിച്ച് തീ കൊളുത്തുകയായിരുന്നു. ഭര്ത്താവിന്റെ അമ്മ, ആ വീട്ടില് നിന്ന് പോയി ഏതാനും മിനിറ്റുകള്ക്കുള്ളിലാണ് സംഭവം. ബഹളം കേട്ട് അയല്ക്കാര് ഓടിഎത്തി മൂവരെയും ആശുപത്രിയില് എത്തിച്ചു. ഏഴ് വയസ്സുകാരി ആതിരയും മൂന്ന് വയസ്സുകാരന് അനുഷും മരിച്ച നിലയിലാണ് എത്തിയതെന്ന് അങ്കമാലിയിലെ സ്വകാര്യ ആശുപത്രി അധികൃതര് പറയുന്നു. ഗുരുതരമായി പൊള്ളലേറ്റ അഞ്ജുവിനെ തൃശ്ശൂര് മെഡിക്കല് കോളജിലേക്ക് കൊണ്ടുപോകും വഴിയാണ് മരിച്ചത്. ഒന്നരമാസം മുന്പാണ് അഞ്ജുവിന്റെ ഭര്ത്താവ് അനൂപ് ഹൃദയാഘാതത്തെ തുടര്ന്ന് മരിച്ചത്. ഡ്രൈവറായിരുന്ന അനൂപിന് 34 വയസ്സായിരുന്നു പ്രായം. ഭര്ത്താവിന്റെ പെട്ടെന്നുള്ള മരണത്തില് കടുത്ത മാനസിക സമ്മര്ദ്ദത്തിലായിരുന്നു അഞ്ജു.